cyanic-selkie/wikianc huggingface dataset:
हास्य रस तथा उसका साहित्य
कुछ उदाहरण
त्रिदेव खटिया पर नहीं सोते। जान पड़ता है खटमलों से वे भी भयभीत हो चुके हैं।
हरो हिमालये शेते मन्ये मत्कुण शंकया।।
दामाद अपनी ससुराल को कितनी सार वस्तु माना करता है परंतु फिर भी किस अकड़बाजी से अपनी पूजा करवाते रहने की अपेक्षा रखा करता है य निम्न श्लोकों में देखिए। दोनों ही श्लोक पर्याप्त काव्यगुणयुक्त हैं। जितना विश्लेषण कीजिए उतना ही मजा आता जाएगा:
असारे खलु संसारे, सारं श्वसुर मंदिरं
हर: हिमालये शेते, हरि: शेते पयोनिधौ।।
सदा वक्र: सदा क्रूर:, सदा पूजामपेक्षते
कन्याराशिस्थितो नित्यं, जामाता दशमो ग्रह:।।
परान्न प्रिय हो कि प्राण, इसपर कवि का निष्कर्ष सुनिए-
परान्नं प्राप्य दुर्बुद्धे! मा प्राणेषु दयां कुरु
परान्नं दुर्लभं लोके प्राण: जन्मनि जन्मनि।।
राजा भोज ने घोषणा की थी कि जो नया श्लोक रचकर लाएगा उसे एक लाख मुद्राएँ पुरस्कार में मिलेंगी परंतु पुरस्कार किसी को मिलने ही नहीं पाता था क्योंकि उसे मेधावी दरबारी पंडित नया श्लोक सुनते ही दुहरा देते और इस प्रकार उसे पुराना घोषित कर देते थे। किंवदंती के अनुसार कालिदास ने निम्न श्लोक सुनाकर बोली बंद कर दी थी। श्लोक में कवि ने दावा किया है कि राजा निन्नानबे करोड़ रत्न देकर पिता को ऋणमुक्त करें और इसपर पंडितों का साक्ष्य ले लें। यदि पंडितगण कहें कि यह दावा उन्हें विदित नहीं है तो फिर इस नए श्लोक की रचना के लिए एक लाख दिए ही जाएँ। इसमें "कैसा छकाया" का भाव बड़ी सुंदरता से सन्निहित है :
स्वस्तिश्री भोजराज! त्रिभुवनविजयी धार्मिक स्ते पिताऽभूत्
पित्रा ते में गृहीता नवनवति युता रत्नकोटिर्मदीया।
तान्स्त्वं में देहि शीघ्रं सकल बुधजनैज्र्ञायते सत्यमेतत्
हिंदी के वीरगाथाकाल, भक्तिकाल और रीतिकाल प्राय: पद्यों के ही काल रहे हैं। इस लंबे काल में हास्य की रचनाएँ यदा कदा होती ही रही हैं परंतु वे प्राय: फुटकर ढंग की ही रचनाएँ रही हैं। तुलसीदास जी के रामचरिमानस का नारदमोह प्रसंग शिवविवाह प्रसंग, परशुराम प्रसंग आदि और सूरदास जी के सूरसागर का माखनचोरी प्रसंग, उद्धव-गोपी-संवाद प्रसंग आदि अलबत्ता हास्य के अच्छे उदाहरण प्रस्तुत करते हैं। तुलसीदास जी का निम्न छंद, जिसमें जराजर्जर तपस्वियों की शृंगारलालसा पर मजेदार चुटकी ली गई है, अपनी छटा में अपूर्व है-
विंध्य के वासी उदासी तपोव्रतधारी महा बिनु नारि दुखारे
गौतम तीय तरी तुलसी सो कथा सुनि भे मुनिवृंद सुखारे।
ह्वै हैं सिला सब चंद्रमुखी, परसे पद मंजुल कंज तिहारे
कीन्हीं भली रघुनायक जू जो कृपा करि कानन को पगु धारे।।
बीरबल के चुटकुले, लाल बुझक्कड़ के लटके, घाघ और भड्डरी की सूक्तियाँ, गिरधर कविराय और गंग के छंद, बेनी कविराज के भड़ौवे तथा और भी कई रचनाएँ इस काल की प्रसिद्ध हैं। भारतजीवन प्रेस ने इस काल की फुटकर हास्य रचनाओं का कुछ संकलन अपने "भड़ोवा संग्रह" में प्रकाशित किया था। इस काल में, विशेषत: दान के प्रसंग को लेकर, कुछ मार्मिक रचनाएँ हुई हैं जिनकी रोचकता आज भी कम नहीं कही जा सकती। उदाहरण देखिए -
चीटे न चाटते मूसे न सूँघते, बांस में माछी न आवत नेरे,
आनि धरे जब से घर में तबसे रहै हैजा परोसिन घेरे,
माटिहु में कछु स्वाद मिलै, इन्हैं खात सो ढूढ़त हर्र बहेरे,
चौंकि परो पितुलोक में बाप, सो आपके देखि सराध के पेरे।।
एक सूम ने संकट में तुलादान करना कबूल कर लिया था। उसके लिए अपना वजन घटाने की उसकी तरकीबें देखिए -
बारह मास लौं पथ्य कियो, षट मास लौं लंघन को कियो कैठो
माधौ भनै नित मैल छुड़ावत, खाल खँचै इमि जात है ऐंठो
हिन्दी साहित्य में हास्य
इस युग के प्रारंभिक दिनों के सर्वाधिक यशस्वी साहित्यकार हैं भारतेंदु बाबू हरिश्चंद्र। इनके नाटकों में विशुद्ध हास्यरस कम, वाग्वैदग्ध्य कुछ अधिक और उपहास पर्याप्त मात्रा में पाया जाता है। "वैदिकी हिंसा हिंसा न भवति", "अंधेर नगरी" आदि उनकी हास्य कृतियाँ हैं। उनका "चूरन का लटका" प्रसिद्ध है। उनके ही युग के लाला श्रीनिवास दास, प्रतापनारायण मिश्र, राधाकृष्णदास, प्रेमघन, बालकृष्ण भट्ट आदि ने भी हास्य की रचनाएँ की हैं। प्रतापनारायण मिश्र ने "कलिकौतुक रूपक" नामक सुंदर प्रहसन लिखा है। "बुढ़ापा" नामक उनकी कविता शुद्ध हास्य की उत्तम कृति है।
उस समय अंग्रेजी राज्य अपने गौरव पर था जिसकी प्रत्यक्ष आलोचना खतरे से खाली नहीं थी। अतएव साहित्यकारों ने, विशेषत: व्यंग्य और उपहास का मार्ग ही पकड़ था और स्यापा, हजो, वक्रोक्ति, व्यंगोक्ति आदि के माध्यम से सुधारवादी सामाजिक चेतना जगाने का प्रयत्न किया था।
वर्तमान काल में उपेंद्रनाथ अश्क ने "पर्दा उठाओ, परदा गिराओ" आदि कई नई सूझवाले एकांकी लिखे हैं। डॉ॰ रामकुमार वर्मा का एकांकी संग्रह "रिमझिम" इस क्षेत्र में मील का पत्थर माना गया है। उन्होंने स्मित हास्य के अच्छे नमूने दिए हैं। देवराज दिनेश, उदयशंकर भट्ट, भगवतीचरण वर्मा, प्रभाकर माचवे, जयनाथ नलिन, बेढब बनारसी, कांतानाथ चोंच," भैया जी बनारसी, गोपालप्रसाद व्यास, काका हाथरसी, आदि अनेक सज्जनों ने अनेक विधाओं में रचनाएँ की हैं और हास्यरस के साहित्य को खूब समृद्ध किया है। इनमें से अनेक लेखकों की अनेक कृतियों ने अच्छी प्रशंसा पाई है। भगवतीचरण वर्मा का "अपने खिलौने" हास्यरस के उपन्यासों में विशिष्ट स्थान रखता है। यशपाल का "चक्कर क्लब" व्यंग्य के लिए प्रसिद्ध है। कृष्णचंद्र ने "एक गधे की आत्मकथा" आदि लिखकर व्यंग्य लेखकों में यशस्विता प्राप्त की है। गंगाधर शुक्ल का "सुबह होती है शाम होती है" अपनी निराली विधा रखता है।
राहुल सांकृत्यायन, सेठ गोविंद दास, श्रीनारायण चतुर्वेदी, अमृतलाल नागर, डॉ॰ बरसानेलाल जी, वासुदेव गोस्वामी, बेधड़क जी, विप्र जी, भारतभूषण अग्रवाल आदि के नाम गिनाए जा सकते हैं जिन्होंने किसी न किसी रूप में साहित्य के इस उपादेय अंग की समृद्धि की है।
अन्य भाषाओं की कई विशिष्ट कृतियों के अनुवाद भी हिंदी में हो चुके हैं। केलकर के "सुभाषित आणि विनोद" नामक गवेषणापूर्ण मराठी ग्रंथ के अनुवाद के अतिरिक्त मोलिये के नाटकों का, "गुलिवर्स ट्रैवेल्स" का, "डान क्विकज़ोट" का, सरशार के "फिसानए आज़ाद" का, रवींद्रनाथ टैगोर के नाट्यकौतुक का, परशुराम, अज़ीमबेग चग़ताई आदि की कहानियों का, अनुवाद हिंदी में उपलब्ध है।
१३२६
1326 ग्रेगोरी कैलंडर का एक साधारण वर्ष है।
लफडा, चम्पावत तहसील
लफडा, चम्पावत तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
1993 रोम मास्टर्स
पुरुष एकल
जिम कोरियर ने गोरान इवानिसेविच को 6-1, 6-2, 6-2 से हराया।
पेन मसाला
पेन मसाला एक सब पुरुष पेन्सिलवेनिया विश्वविद्यालय में गायन समूह | दुनिया का पहला हिंदी "acapella" समूह है|
लमकडिया, चम्पावत तहसील
लमकडिया, चम्पावत तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
मोहम्मदपुर गाँव, बख़्तियारपुर (पटना)
मोहम्मदपुर बख़्तियारपुर, पटना, बिहार स्थित एक गाँव है।
पैसिया पटटी दुग, बागेश्वर(सदर) तहसील
पैसिया पटटी दुग, बागेश्वर (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
मोयेन-शारी (प्रदेश)
मोयेन-शारी (Moyen-Chari) अफ़्रीका के चाड देश का एक प्रशासनिक प्रदेश है। यह देश के दक्षिणी भाग में स्थित है और इसकी राजधानी सारह है।
कहरा गाँव, हंडिया (इलाहाबाद)
कहरा भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
1999 रोम मास्टर्स
पुरुष एकल
गुस्तावो कुएर्तेन ने पैट्रिक रैफ्टर को 6-4, 7-5, 7-6 से हराया।
वैज्ञानिक प्रतिरूपण
वैज्ञानिक प्रतिरूपण (Scientific modelling) या वैज्ञानिक प्रतिमानन एक वैज्ञानिक कार्य है जिसका उद्देश्य विश्व के किसी भाग या गुणधर्म को समझने में सरल बनाना, उसे पारिभाषित करना, उसका संख्यात्मक मान प्रस्तुत करना, उसे देखने योग्य बनाना, या उसे सिमुलेट (अनुकार) करने के लायक बनाना है।
नरेश अय्यर
नरेश अय्यर (जन्म 3 जनवरी 1981) भारत के मुंबई शहर से एक पार्श्वगायक हैं। नरेश अय्यर ने कई भारतीय भाषाओं में फ़िल्मी गाने गाए हैं और कई चार्ट हिट गानों का श्रेय उन्हें जाता है। ए.आर.रहमान द्वारा संगीतबद्ध फ़िल्म रंग दे बसंती में उनके द्वारा गाया रूबरू गीत 2006 में कई सप्ताह म्यूज़िक चार्टों की चोटी पर बना रहा और उन्होंने इस गीत के लिए सर्वश्रेष्ठ पार्श्वगायक का राष्ट्रीय फ़िल्म पुरस्कार जीता. उन्होंने आर.डी. बर्मन संगीत प्रतिभा श्रेणी में फ़िल्मफेयर पुरस्कार भी जीता. वे उन चंद पार्श्वगायकों में से हैं जिन्होंने अपने पहले ही पेशेवर गायन वर्ष में फ़िल्मफ़ेयर पुरस्कार और राष्ट्रीय पुरस्कार, दोनों जीते.
जीवनी
नरेश अय्यर का जन्म तमिल ब्राह्मण परिवार में और पालन-पोषण मुंबई के माटुंगा में हुआ। उन्होंने SIES कॉलेज ऑफ़ मैनेजमेंट स्टडीज़ में पढ़ाई की जहां उन्होंने वाणिज्य में स्नातक की डिग्री हासिल की. स्नातक स्तर की पढ़ाई के बाद वे चार्टर्ड एकाउंटेंट बनने का इरादा रखते थे, लेकिन इसके बजाय कर्नाटक संगीत और शास्त्रीय हिंदुस्तानी संगीत सीखने का निर्णय लिया। अय्यर को ए.आर. रहमान ने एक रियॉलिटी टैलेंट शो, चैनल V के सुपर सिंगर में देखा. हालांकि वे शो जीत नहीं पाए, लेकिन ए.आर.रहमान ने बाद में नरेश से संपर्क किया और उन्होंने अनबे आरुइरे के लिए अपना पहला गाना मयिलिरागे गाया. उन्होंने अन्य संगीतकारों के लिए तमिल, तेलुगू और हिंदी में भी गाने गाए हैं।
नरेश मुंबई में अवस्थित ध्वनि नामक एक फ़्यूशन बैंड के गायक भी हैं। उन्होंने अपने बैंड के साथ कई कार्यक्रम और चैरिटी संगीत कार्यक्रमों में प्रदर्शन दिया है।
उन्होंने सर्वश्रेष्ठ नवोदित गायक के रूप में आर.डी. बर्मन पुरस्कार भी जीता.
ठोस अवस्था रिले
ठोस-अवस्था रिले (solid-state relay (SSR)) एक प्रकार की इलेक्ट्रानिक स्विच है जिसके नियंत्रण-सिरे स्विच से विलगित (isolated) होते हैं। इसके नियंत्रण सिरों के बीच थोड़ा सा वोल्टेज लगाने पर स्विच चालू या बन्द होती है। कई मामलों में यह विद्युतचुम्बकीय रिले जैसा ही काम करती है, किन्तु इसमें कोई भी चलने-फिरने वाला भाग नहीं होता। इस कारण यह विद्युतचुम्बकीय रिले की अपेक्षा बहुत तेज होती है।
काज़ुओ इशिगुरो
काज़ुओ इशिगुरो ओबीई FRSA FRSL (カズオ・イシグロ या ; जन्म 8 नवंबर 1954) एक ब्रिटिश उपन्यासकार, पटकथा लेखक, और लघु कहानी लेखक है। वह  नागासाकी, जापान में पैदा हुआ था; उसका परिवार 1960 में  इंग्लैंड में स्थानांतरित कर गया था, जब वह पांच साल का था। ईशिगुरु ने 1978 में अंग्रेजी और दर्शन में स्नातक की डिग्री के साथ केंट विश्वविद्यालय से स्नातक की उपाधि प्राप्त की और 1980 में ईस्ट एंग्लिया के रचनात्मक लेखन पाठ्यक्रम विश्वविद्यालय से मास्टर की उपाधि प्राप्त की।
इशिगुरो को अंग्रेजी भाषाई दुनिया में मशहूर समकालीन कथालेखकों में से एक माना जाते है, इन्होनें चार मैन बुकर पुरस्कार नामांकन और 1989 के अपने उपन्यास 'The Remains of the Day' के लिए एक पुरस्कार भी जीत चुके हैं। उनका 2005 का उपन्यास, नेवर लेट मी गो, को 2005 के सर्वश्रेष्ठ उपन्यास के रूप में टाइम मैग्जिन द्वारा नामित किया गया था और 1923 से 2005 तक 100 सर्वश्रेष्ठ अंग्रेजी-भाषा के उपन्यासों की सूची में शामिल किया गया था।
2017 में, स्वीडिश अकादमी ने इशिगुरो को साहित्य में नोबेल पुरस्कार से सम्मानित किया, जिसमें उन्होंने एक लेखक के रूप में उनके प्रशस्ति पत्र में "महान भावनात्मक बल के उपन्यासों में, दुनिया के साथ संबंध के हमारे विवेकपूर्ण भावनाओं को गहराई से खोल कर रख दिया" लिखा था।
व्यक्तिगत जीवन
ईशिगुरो का 1986 में एक सोशल वर्कर लोर्ना मैकडॉगल से विवाह हुआ। वे पश्चिम लंदन के नॉटिंग हिल में हुए एक चैरिटी में मिले थे, जहां इशिगुरो एक आवासीय पुनर्वास कार्यकर्ता के रूप में काम कर रहे थे। युगल अपनी बेटी नाओमी के साथ लंदन में रहते हैं। 2016 यूनाइटेड किंगडम यूरोपीय संघ सदस्यता जनमत के परिणामस्वरूप ईशिगुरो ने अपनी राय के तौर पर लिखा था कि "ब्रिटेन के अब अस्तित्व समाप्त होने की संभावना है" वह खुद को "गंभीर सीनेफ़ाइल" और "बॉब डायलान के महान प्रशंसक" (नोबेल साहित्य पुरस्कार के पूर्व प्राप्तकर्ता) के रूप में देखते हैं।
ज्योतिषीय गणित
"सनन्दन जी बोले - हे नारद ! अब मै ज्योतिष नामक वेदांग का वर्णन करूंगा, जिसका पूर्वकाल में साक्षात ब्रहमाजी ने उपदेश किया, तथा जिसके विज्ञानमात्र से मनुष्यों की धर्म सिद्धि हो जाती है, ब्रह्मन ! ज्योतिष शास्त्र चार लाख स्लोकों का बताया जाता है, उसके तीन स्कन्ध है, जिनके नाम है, गणित सिद्धान्त, जातक (होरा) और संहिता। गणित मे परिकर्म (योग, अन्तर, गुणन, भजन वर्ग वर्गमूल घन और घनमूल) ग्रहों के मध्यम और स्पष्ट करने की रीतियां बतायीं गयी है, इसके सिवा अनुयोग (देश, दिशा और काल का ज्ञान) चन्द्र ग्रहण, सूर्य ग्रहण, उदय अस्त छायाधिकार चन्द्रश्रंगोन्नति ग्रहयुति तथा पात (महापात= सूर्य चन्द्रमा के कान्ति साम्य) का साधन प्रकार कहा गया है।
अजय - अतुल
अजय-अतुल एक भारतीय संगीतकार जोड़ी है जिसमें भाई अजय गोगावले और अतुल गोगावले शामिल हैं। उन्होंने 2008 में मराठी फिल्म जोगवा में संगीत के योगदान के लिए भारत सरकार की ओर से 56वें ​​राष्ट्रीय फिल्म पुरस्कारों में सर्वश्रेष्ठ संगीत निर्देशन का पुरस्कार जीता। इस जोड़ी ने 2015 की फोर्ब्स इंडिया सेलिब्रिटी 100 सूची में 82 की स्थिति और 2019 में 22 वें स्थान पर अपनी शुरुआत की। उन्होंने कई हिट हिंदी फिल्मों के लिए संगीत तैयार किया है।
प्रारंभिक जीवन
अजय और अतुल गोगावले का जन्म पुणे के आलन्दी में राजस्व विभाग के अधिकारी अशोक गोगावले के घर हुआ था। दोनों का पालन-पोषण पश्चिम महाराष्ट्र के कई गाँवों में हुआ, जिनमें राजगुरुनगर, जुन्नार, शिरूर, मंचर और घोडेगाँव शामिल हैं, क्योंकि उनके पिता की स्थानांतरणीय नौकरी थी।  भाइयों में बड़े अतुल का जन्म 11 सितंबर 1974 को और भाइयों में छोटे अजय का जन्म 21 अगस्त 1976 को हुआ था।
बचपन में, वे शिक्षाविदों के प्रति अधिक आकर्षित नहीं थे। लेकिन संगीत में उनकी रुचि तब विकसित हुई जब वे स्कूल में ही थे।  इस समय के आसपास, उन्होंने संगीत के साथ प्रयोग करना शुरू कर दिया।  एक एनसीसी प्रतियोगिता में, अजय ने एक मौजूदा रचना को अलग तरह से निभाया, और उन्होंने अपने प्रयोग के लिए पुरस्कार जीता।  इस उदाहरण ने उन्हें अपनी संगीत क्षमता का पता लगाने के लिए प्रेरित किया।
उनकी संगीत पृष्ठभूमि नहीं थी। हालाँकि उन्हें संगीत के लिए सीधे उनके परिवार का समर्थन नहीं मिला, लेकिन उन्हें कभी भी किसी भी सहायता से वंचित नहीं किया गया।  चूंकि उनका परिवार उनके संगीत प्रयासों के लिए उपकरणों का खर्च नहीं उठा सकता था, इसलिए उन्होंने अपने स्कूल, मंदिरों, स्थानीय बैंड आदि के माध्यम से अपना संगीत उद्यम शुरू किया। प्रत्यक्ष प्रशिक्षण न मिलने के बावजूद, उन्होंने इन उपक्रमों से बहुत कुछ सीखा।  वे हारमोनियम, मृदंगम, ढोल आदि जैसे उपकरणों के मालिक लोगों से मित्रता करते थे, क्योंकि वे उन्हें अपने दम पर नहीं खरीद सकते थे। बाद में, कॉलेज में रहते हुए, उन्होंने स्थानीय बैंड के साथ अरेंजर्स के रूप में काम करना शुरू कर दिया।  उनके पिता ने उनकी मां के आग्रह पर उनके लिए एक कीबोर्ड खरीदा।  यह उनके सबसे बड़े उपहारों में से एक साबित हुआ।  उनके पिता ने कहा, "आपको बचपन में कोई खिलौना नहीं दिया गया है, अब यह आपका खिलौना है।"  इससे उन्हें प्रेरणा मिली और उन्होंने प्रयोग करना शुरू कर दिया।
रानीसराय गाँव, बख़्तियारपुर (पटना)
रानीसराय बख़्तियारपुर, पटना, बिहार स्थित एक गाँव है।
स्वर्गारोहणपर्व
स्वर्गारोहण पर्व में कोई उपपर्व नहीं एवं कुल ५ अध्याय हैं।
पोखरी, बागेश्वर(सदर) तहसील
पोखरी, बागेश्वर (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
भीकू-कोलागाड-२, सतपुली तहसील
भीकू-कोलागाड-२, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
श्रीलंकाई क्रिकेट टीम का न्यूजीलैंड दौरा 2018-19
श्रीलंका क्रिकेट टीम दिसंबर 2018 से जनवरी 2019 तक न्यूजीलैंड का दौरा करने के लिए दो टेस्ट, तीन वन डे इंटरनेशनल (ओडीआई) और एक ट्वेंटी -20 इंटरनेशनल (टी 20 आई) मैच खेलने के लिए तैयार है। वे टेस्ट श्रृंखला से पहले तीन दिवसीय मैच भी खेलेंगे।
चित्तू पांडेय
चित्तू पांडेय (1865-1946) को प्यार से शेर-ए-बलिया यानि बलिया का शेर कहते हैं। बलिया के रट्टूचक गांव में 10 मई 1865 को जन्मे चित्तू पांडेय ने 1942 के ब्रिटिश विरोधी आंदोलन में स्थानीय लोगों की फौज बना कर अंग्रेजों को खदेड दिया था। 19 अगस्त,1942 को वहां स्थानीय सरकार बनी तब कुछ दिनों तक बलिया में चित्तू पांडेय का शासन भी चला, लेकिन बाद में अंग्रेजी हुकूमत ने गदर को दबाने के क्रम में आंदोलनकारियों को उखाड फेंका। चित्तू पांडेय की मृत्यु को 1946 में हुई थी।
१३२८
1328 ग्रेगोरी कैलंडर का एक अधिवर्ष है।
पाकिस्तान के खिलाफ ऑस्ट्रेलिया क्रिकेट टीम का संयुक्त अरब अमीरात दौरा 2019
ऑस्ट्रेलिया क्रिकेट टीम ने मार्च 2019 में पाकिस्तान के खिलाफ पांच एक दिवसीय अंतर्राष्ट्रीय (वनडे) मैच खेलने के लिए संयुक्त अरब अमीरात का दौरा किया। फिक्स्चर 2019 क्रिकेट विश्व कप के लिए दोनों टीमों की तैयारी का हिस्सा थे।
दौरे से पहले, पाकिस्तान में कुछ मैच खेलने के लिए पाकिस्तान क्रिकेट बोर्ड (पीसीबी) ने क्रिकेट ऑस्ट्रेलिया के साथ बातचीत की थी। 10 फरवरी 2019 को, पीसीबी ने दौरे की तारीखों की पुष्टि की, जिसमें सभी जुड़नार यूएई में हो रहे थे।
2018 ऑस्ट्रेलियाई बॉल टैंपरिंग घोटाले के बाद स्टीव स्मिथ और डेविड वार्नर पर लगे प्रतिबंध 29 मार्च 2019 को चौथे वनडे मैच की तारीख के साथ समाप्त हुए। हालांकि, जब क्रिकेट ऑस्ट्रेलिया ने दौरे के लिए अपने टीम का नाम दिया, स्मिथ और वार्नर शामिल नहीं थे। नैशनल सिलेक्शन पैनल के चेयरमैन ट्रेवर होन्स ने कहा कि उनके वापस आने का सबसे अच्छा रास्ता इंडियन प्रीमियर लीग से होगा।
पाकिस्तान के नियमित कप्तान सरफराज अहमद को 2019 क्रिकेट विश्व कप से पहले आराम दिया गया था, उनके स्थान पर शोएब मलिक को टीम का कप्तान बनाया गया था। चौथे ओडीआई के लिए, इमाद वसीम ने पहली बार टीम की कप्तानी की, शोएब मलिक को चोटिल पसली के साथ दरकिनार कर दिया गया। वसीम ने सीरीज के पांचवें और आखिरी वनडे के लिए पाकिस्तान की कप्तानी भी की।
ऑस्ट्रेलिया ने 5-0 से सीरीज़ जीती। 2008 में वेस्ट इंडीज को हरा देने के बाद से यह ऑस्ट्रेलिया की पहली 5-0 से घरेलू और बाहर जीत थी।
बहरीन राष्ट्रीय फुटबॉल टीम
बहरीन की राष्ट्रीय फुटबॉल टीम अंतर्राष्ट्रीय फुटबॉल में बहरीन का प्रतिनिधित्व करता है और बहरीन फुटबॉल एसोसिएशन द्वारा नियंत्रित किया जाता है, जिसे 1951 में स्थापित किया गया था और 1966 में फीफा में शामिल हो गया था। वे कभी विश्व कप में नहीं पहुंचे, लेकिन ऐसा करने के एक मैच के भीतर दो बार आए। बहरीन ने 2004 में फीफा का सबसे बेहतर टीम पुरस्कार जीता और 2004 के एशियाई कप में चौथे स्थान पर रहे, क्वार्टर फाइनल में उज्बेकिस्तान को हराकर सेमीफाइनल में जापान से 4-3 से हार गए। बहरीन तीसरे स्थान के मैच में ईरान से हार गया, इस प्रकार कुल मिलाकर चौथे स्थान पर रहा।
सचिन जोशी
सचिन जोशी (Sachiin Joshi) एक भारतीय फ़िल्म अभिनेता है। इन्होने 2011 में अपने फ़िल्मी करियर कि शुरुआत अज़ान से की थी। वे 2013 में सनी लियोनी के साथ जैकपॉट मूवी में भी दिखाई दे चुके हैं। 2013 में ही ये मुंबई मिरर फिल्म में भी दिखाई दिए। 2015 में इन्होंने ऐश्वर्या राय बच्चन और इरफान अभिनीत जज्बा में भी अपने अभिनय की बारीकियां दिखाईं। सचिन ने दक्षिण भारत की भी कई फिल्मों में एक्टिंग की है। वे बॉलीवुड मूवी आशिकी 2 की रिमेक नी जथागा नेनुंदली में उस रोल को निभाया था, जिसे आशिकी2 में आदित्य रॉय कपूर ने किया था। वे रॉकस्टार मूवी फेम नरगिस फखरी के साथ अमावस फिल्म में लीड भूमिका भी निभा चुके हैं। सचिन के पिता जगदीश मोहनलाल जोशी एक जेएमजी ग्रुप के संस्थापक थे, जिन्हें गुटखा किंग के नाम से भी जाना जाता था। सचिन जोशी ने लंका प्रीमियर लीग (LPL) की फ्रेंचाइजी दाम्बुला विकिंग्स के भी मालिक हैं।
अभिनेता बनने से पहले जोशी ने एक बिजनेसमैन के रूप में अपने करिअर शुरुआत की थी। वे परेशानी से जूझ रहे वाइकिंग वेंचर्स के मालिक हैं, जो 2015 तक किंग्स बीयर ब्रांड बेचता था, जिसे अब गोवा किंग्स के रूप में जाना जाता है। कंपनी ने 2018 में खुद को दिवालिया घोषित किया था। जनवरी 2021 मे सचिन के खिलाफ उनके पार्टनर पराग संघवी ने उनके खिलाफ केस दर्ज कराया। इसमें पराग ने उन पर पुणे में प्लेबॉय बीयर गार्डन के लिए एक घोटाले और फ्रेंचाइजी रॉयल्टी का भुगतान न करने का आरोप लगाया। वहीं, फरवरी 2021 में प्रवर्तन निदेशालय (ईडी) ने उन्हें मनी लॉन्ड्रिंग मामले में गिरफ्तार किया था। ईडी ने सचिन और उनके पिता से जुड़े आवास पर 6 दिन तलाशी ली, जिसमें 1500 करोड़ रुपए का बेहिसाब लेन देन सामने आया। अप्रैल 2021 में अभिनेता ने स्वास्थ्य कारणों का हवाला देते हुए अस्पताल में शिफ्ट करने की मांग की, जिसे खारिज कर दिया गया। जून 2021 में सचिन को स्विट्जरलैंड के जेनेवा जाने से भी मना कर दिया गया। सचिन ने कथित तौर पर 13 वर्षीय बेटी से मिलने जाने की मांग की थी। हालांकि, 18 अक्टूबर 2022 को उन्हें मनी लॉन्ड्रिंग के मामले से स्पेशल कोर्ट ने बरी कर दिया। सचिन के खिलाफ ईडी ने ओमकार रियल्टर्स एंड डेवलपर्स के संबंध में केस फाइल किया था। लेकिन धन शोधन निवारण अधिनियम (पीएमएलए) के तहत मामले की सुनवाई में सचिन को निर्दोष पाया। ऐसे में न्यायाधीश ने अभिनेता को बरी कर दिया।
सचिन ने फरवरी 2012 में उर्वशी शर्मा से विवाह किया था, जिन्होंने बाद में अपना नाम बदल कर रैना जोशी कर लिया था। दंपती तीन बच्चों के माता-पिता हैं।
फटगली, बागेश्वर(सदर) तहसील
फटगली, बागेश्वर (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
ज़ेब-उन-निसा
जे़ब-अल-निसा (15 फरवरी 1638 – 26 मई 1702) एक मुग़ल शहज़ादी और बादशाह औरंगज़ेब (3 नवंबर, 1618 – 3 मार्च 1707) और उसकी मुख्य मलिका दिलरस बानो बेगम की सबसे बड़ी औलाद थी। वह एक कवित्री भी थी, जो "मख़फ़ी" (مخفی) के छद्म नाम के तहत लिखा करती था। उसके जीवन के पिछले 20 वर्षों में उसे सलीमगढ़ क़िला, दिल्ली में उसके पिता द्वारा क़ैद रखा गया है। शहज़ादी जे़ब-उन-निसा को एक कवि के रूप में याद किया जाता है, और उसका लेखन दीवान-ए-मख़फ़ी के रूप में मरणोपरांत एकत्रित किया गया था। इनको हिन्दू राजकुमार छत्रसाल जी से प्रेम था एवम यह कृष्णा भक्त थी ।
जन्म
जे़ब-अल-निसा ("नारीजगत का आभूषण "),   राजकुमार मोहि-उद-दीन (भविष्य बादशाह औरंगजेब) की सबसे बड़ी औलाद थी। उस का जन्म 15 फरवरी 1638 में दौलताबाद, डेक्कन, में उसके माता-पिता की शादी के ठीक नौ महीने के बाद हूई थी। उसकी माँ, दिलरस बानो बेगम थी, जो औरंगजेब की पहली और मुख्य पत्नी थी, और  ईरान (फारस) के शासक वंश सफ़ाविद राजवंश की राजकुमारी थी। जे़ब-अल-निसा अपने पिता की पसंदीदा बेटी थी, और इस वजह से वह उसे उन लोगों को क्षमा करने के लिए मजबूर कर सकती थी जिन्होंने उन्हें नाराज़ किया था।
शिक्षा और उपलब्धियों
उनके पिता ने हाफिजा मारीम, जो दरबार की महिलाओं में से एक थी, को ज़ेब-उल-निसा की शिक्षा का काम सौंपा। अपने पिता की बुद्धिमत्ता और साहित्यिक स्वाद का पैनापन उसे विरासत में मिला था क्योंकि ज़ेब-उल-निसा ने तीन साल में कुरान को याद किया और सात साल की उम्र में हाफिज बन गई थी। इस अवसर को उनके पिता ने एक महान दावत और सार्वजनिक अवकाश के साथ मनाया था। राजकुमारी को उसके प्रसन्न पिता ने 30,000 स्वर्ण टुकड़े का इनाम भी दिया था। औरंगजेब ने अपनी जहीन पुत्री को अच्छी तरह से पढ़ाने के लिए उस्ताद बी को 30,000 स्वर्ण टुकड़ों की राजसी राशि का भुगतान किया।
जे़ब-अल-निसा ने मोहम्मद सईद अशरफ मज़ंधारानी, जो एक फारसी फारसी कवि भी थे, के साथ समय का विज्ञान भी सीखा।  उसने दर्शन, गणित, खगोल विज्ञान, साहित्य सीखा, और फारसी, अरबी और उर्दू की धनी थी। सुलेख में भी उनकी अच्छी प्रतिष्ठा थी
उसकी लाइब्रेरी ने अन्य सभी निजी संग्रहों को पार कर लिया, और उसने कई विद्वानों को अछ्छे वेतन पर अपनी बोली में साहित्यिक कार्यों का निर्माण करने या उसके लिए पांडुलिपियों की प्रतिलिपि बनाने के लिए रोजगार दिया। जे़ब-अल-निसा की लाइब्रेरी बादशाह अकबर के संग्रह से प्रेरित थी, जिसमें कुरान, हिंदू और जैन ग्रंथों, ग्रीक पौराणिक कथाएँ, फारसी ग्रंथों, विद्वान अल्बरूनी के यात्रा के अकाउन्ट, बाइबिल के अनुवाद और अपने पूर्वजों के बारे में समकालीन लेखन शामिल थे। उनकी लाइब्रेरी ने प्रत्येक विषय पर साहित्यिक काम भी प्रदान किए, जैसे कानून, साहित्य, इतिहास और धर्मशास्त्र।
जे़ब-अल-निसा एक दयालु महिला थी और हमेशा लोगों की ज़रूरत के समय मदद करती थी। उसने विधवाओं और अनाथों की मदद की। न केवल उसने लोगों की मदद की, बल्कि हर साल उसने मक्का और मदीना को हज श्रद्धालुओं को भेजा।  वह संगीत में रुचि लेती थी और कहा जाता है कि वह अपने समय की महिलाओं में सबसे अच्छी गायक थी।  वह हथियारों के इस्तेमाल में भी कुशल थी और उसने युद्ध में कई बार भाग लिया था।
जे़ब-अल-निसा ने 14 साल की उम्र से फ़ारसी में कविताएं कहनी शुरू कर दीं, लेकिन जैसा कि उसके पिता को कविता पसंद नहीं है, वह चुपके से लिखती थी।उस्ताद बयाज़, जो उनके शिक्षकों में से एक थे, ने उनकी कविताएं पाई और कहते रहने के लिए प्रोत्साहित किया। यह बताया जाता है कि औरंगजेब के अदालत में, गनी कश्मीरी, नामातुल्ला खान और अकिल खान राजी जैसे "महान" कवियों के बीच छिपी हुई साहित्यिक और काव्यवादी पार्टियां हुया करती थीं और जे़ब-अल-निसा ने इन पार्टियों में चुपके से भाग लिया।
सन्दर्भ
जब शाहजहाँ के बाद औरंगज़ेब बादशाह बना तो ज़ेब-अन-निस्सा 21 साल का था। औरंगजेब ने अपनी बेटी की प्रतिभा और क्षमता के बारे में पता लगाया और उसके साथ अपने साम्राज्य के राजनीतिक मामलों पर चर्चा करना शुरू किया, उसकी राय सुनी।  कुछ किताबों में यह उल्लेख किया गया है कि औरंगज़ेब ने जब भी अदालत में प्रवेश किया, हर बार ज़ेब-अन-निसा के स्वागत के लिए सभी शाही राजकुमारों को भेजा।  ज़ेब-अन-निसा की चार अन्य छोटी बहनें थीं: ज़ीनत-उन-निसा, जुबदत-उन-निसा, बदर-उन-निसा और मेहर-उन-निसा।
उसके रूप के बारे में, "... उसे लंबा और पतला होने के रूप में वर्णित किया गया है, उसका चेहरा गोल और रंग में गोरा है, उसके बाएं गाल पर दो तिल, या सौंदर्य-धब्बे हैं। उसकी आँखें और प्रचुर बाल बहुत काले थे, और वह। पतले होंठ और छोटे दांत थे। लाहौर संग्रहालय में एक समकालीन चित्र है, जो इस विवरण से मेल खाता है ... पोशाक में वह सरल था और बाद के जीवन में, वह हमेशा सफेद पहनती थी, और उसका एकमात्र आभूषण मोती का एक दौर था।  गर्दन। "[16] इसके अलावा जिस तरह से उसने कपड़े पहने उसके बारे में एक आविष्कार करने के बारे में आता है।" ज़ेब-अन-निसा ने एक महिला परिधान का आविष्कार किया जिसे अन्याया कुर्ती के रूप में जाना जाता है। यह तुर्कस्तान की महिलाओं की पोशाक का एक संशोधित रूप था। संशोधन।  भारतीय परिस्थितियों के अनुरूप किया गया था। "[१५]
ज़ेब-अन-निसा एक अवधि में रहते थे जब कई "महान" कवि अपनी प्रतिष्ठा के चरम पर थे; जैसे  मावलाना अब्दुल क़दर बेदिल, कलीम काशानी, साएब तबरीज़ी और ग़नी कश्मीरी।  ज़ेब-अन-निसा की कविता पर हाफ़ज़ शराज़ी की शैली का ध्यान देने योग्य प्रभाव है।  हालाँकि, उन्हें फ़ारसी में इंडियन स्कूल ऑफ़ पोएट्री का एक कवि माना जाता है।  "ज़ेबुन्निसा को धार्मिक सिद्धांत के गंभीर अध्ययन और विश्वास में मामलों में प्रशिक्षित किया गया था, और वह कई अकादमिक क्षेत्रों में एक उत्कृष्ट विद्वान के रूप में और एक साहित्यिक व्यक्ति के रूप में जाना जाता था और कुछ नामजदगी का हिस्सा था। उसने अच्छी तरह से गाया और गाने गाए और बहुत से लगाए।  उसके दिन के बगीचे। "[17]
पश्चिम महाराष्ट्र
पश्चिम महाराष्ट्र (अनुवाद। पश्चिमी महाराष्ट्र), जिसे देश क्षेत्र के नाम से भी जाना जाता है, वह क्षेत्र है जो महाराष्ट्र राज्य का पुणे विभाग है। पश्चिम महाराष्ट्र एक समृद्ध बेल्ट है और अपने चीनी उत्पादन कारखानों के लिए प्रसिद्ध है।  उपजाऊ भूमि, अच्छी सिंचाई के कारण क्षेत्र के किसान आर्थिक रूप से संपन्न हैं।  इस क्षेत्र में, सांगली जिले में बड़ी संख्या में चीनी कारखाने और चीनी प्रसंस्करण संयंत्र हैं।  पश्चिमी महाराष्ट्र को भारत का अत्यधिक विकसित क्षेत्र माना जाता है क्योंकि इसकी वार्षिक आय देश के औसत सकल घरेलू उत्पाद से अधिक है।
राजनीति
पश्चिम महाराष्ट्र की राजनीति सहकारिता आंदोलन से जुड़ी हुई है। पश्चिमी महाराष्ट्र में अधिकांश चीनी सहकारी कारखाने बिजली केंद्र के रूप में काम करते हैं और राजनीति में प्रमुख भूमिका निभाते हैं।  सांगली जिले में इस क्षेत्र का प्रमुख राजनीतिक माहौल है।
इतिहास
इतिहास का प्रयोग विशेषतः दो अर्थों में किया जाता है।जैैसे एक है प्राचीन अथवा विगत काल की घटनाएँ और दूसरा उन घटनाओं के विषय में धारणा  इतिहास शब्द (इति  + ह + आस ; अस् धातु, लिट् लकार अन्य पुरुष तथा एक वचन) का तात्पर्य है "यह निश्चित था"। ग्रीस के लोग इतिहास के लिए (history) शब्द का प्रयोग करते थे। "हिस्टरी" का शाब्दिक अर्थ "बुनना" था। अनुमान होता है कि ज्ञात घटनाओं को व्यवस्थित ढंग से बुनकर ऐसा चित्र उपस्थित करने की कोशिश की जाती थी जो सार्थक और सुसंबद्ध हो। इस प्रकार इतिहास शब्द का अर्थ है - परम्परा से प्राप्त उपाख्यान समूह (जैसे कि लोक कथाएँ), वीरगाथा (जैसे कि महाभारत) या ऐतिहासिक साक्ष्य। इतिहास के अंतर्गत हम जिस विषय का अध्ययन करते हैं उसमें अब तक घटित घटनाओं या उससे संबंध रखनेवाली घटनाओं का कालक्रमानुसार वर्णन होता है। दूसरे शब्दों में मानव की विशिष्ट घटनाओं का नाम ही इतिहास है। या फिर प्राचीनता से नवीनता की ओर आने वाली, मानवजाति से संबंधित घटनाओं का वर्णन इतिहास है। इन घटनाओं व ऐतिहासिक साक्ष्यों को तथ्य के आधार पर प्रमाणित किया जाता है।
आम तौर पर यह समझा जाता है कि इतिहास की परंपरा सूत व चारण परंपरा से विकसित हुई, जिनके स्तुति काव्य स्वाभाविक रूप से राजाओं और उनके पूर्वजों के वीरता के कृत्यों, विजय और धार्मिकता की कहानियों पर केंद्रित था। इस तरह के पाठ और, बाद में, शिलालेख और साहित्यिक रचनाएँ, सम्राट की महानता और अक्सर उसके दिव्य-वंश की पुष्टि करने का काम करते। यह है एक शैली है जिसमें अतिशयोक्ति को किसी भी प्रकार से दोष नहीं माना जाता। परिणामस्वरूप,  रघुवंश और भरत वंश के राजवंशों की यशकाव्य की यह रचनाएं हैं एकत्र होकर अंततः रामायण और महाभारत के स्मारकीय इतिहास-काव्यों में विकसित हुईं।
इतिहास के मुख्य आधार युगविशेष और घटनास्थल के वे अवशेष हैं जो किसी न किसी रूप में प्राप्त होते हैं। जीवन की बहुमुखी व्यापकता के कारण स्वल्प सामग्री के सहारे विगत युग अथवा समाज का चित्रनिर्माण करना दुःसाध्य है। सामग्री जितनी ही अधिक होती जाती है उसी अनुपात से बीते युग तथा समाज की रूपरेखा प्रस्तुत करना साध्य होता जाता है। पर्याप्त साधनों के होते हुए भी यह नहीं कहा जा सकता कि कल्पनामिश्रित चित्र निश्चित रूप से शुद्ध या सत्य ही होगा। इसलिए उपयुक्त कमी का ध्यान रखकर कुछ विद्वान् कहते हैं कि इतिहास की संपूर्णता असाध्य सी है, फिर भी यदि हमारा अनुभव और ज्ञान प्रचुर हो, ऐतिहासिक सामग्री की जाँच-पड़ताल को हमारी कला तर्कप्रतिष्ठत हो तथा कल्पना संयत और विकसित हो तो अतीत का हमारा चित्र अधिक मानवीय और प्रामाणिक हो सकता है। सारांश यह है कि इतिहास की रचना में पर्याप्त सामग्री, वैज्ञानिक ढंग से उसकी जाँच, उससे प्राप्त ज्ञान का महत्त्व समझने के विवेक के साथ ही साथ ऐतिहासक कल्पना की शक्ति तथा सजीव चित्रण की क्षमता की आवश्यकता है। स्मरण रखना चाहिए कि इतिहास न तो साधारण परिभाषा के अनुसार विज्ञान है और न केवल काल्पनिक दर्शन अथवा साहित्यिक रचना है। इन सबके यथोचित संमिश्रण से इतिहास का स्वरूप रचा जाता है।
इतिहास का आरम्भ
एशिया में चीनियों, किंतु उनसे भी अधिक इस्लामी लोगों को, जिनको कालक्रम का महत्त्व अच्छे प्रकार ज्ञात था, इतिहासरचना का विशेष श्रेय है। मुसलमानों के आने के पहले हिंदुओं की इतिहास संबंध में अपनी अनोखी धारणा थी। कालक्रम के बदले वे सांस्कृतिक और धार्मिक विकास या ह्रास के युगों के कुछ मूल तत्वों को एकत्र कर और विचारों तथा भावनाओं के प्रवर्तनों और प्रतीकों का सांकेतिक वर्णन करके संतुष्ट हो जाते थे। उनका इतिहास प्राय: काव्यरूप में मिलता है जिसमें सब कच्ची-पक्की सामग्री मिली जुली, उलझी और गुथी पड़ी है। उसके सुलझाने के कुछ-कुछ प्रयत्न होने लगे हैं, किंतु कालक्रम के अभाव में भयंकर कठिनाइयाँ पड़ रही हैं।
वर्तमान सदी में यूरोपीय शिक्षा में दीक्षित हो जाने से ऐतिहासिक अनुसंधान की हिंदुस्तान में उत्तरोत्तर उन्नति होने लगी है। इतिहास की एक नहीं, सहस्रों धाराएँ हैं। स्थूल रूप से उनका प्रयोग राजनीतिक, आर्थिक और सामाजिक क्षेत्रों में अधिक हुआ है। इसके सिवा अब व्यक्तियों में सीमित न रखकर जनता तथा उसके संबंध का ज्ञान प्राप्त करने की ओर अधिक रुचि हो गई है।
भारत में इतिहास के स्रोत हैं: ऋग्वेद और अन्‍य वेद जैसे यजुर्वेद, सामवेद, अथर्ववेद ग्रंथ, इतिहास पुराणस्मृति ग्रंथ आदि। इन्हें ऐतिहासिक सामग्री कहते हैं।
पश्चिम में हिरोडोटस को प्रथम इतिहासकार मानते हैं।
इतिहास का क्षेत्र
इतिहास का क्षेत्र बड़ा व्यापक है। प्रत्येक व्यक्ति, विषय, अन्वेषण आंदोलन आदि का इतिहास होता है, यहाँ तक कि इतिहास का भी इतिहास होता है। अतएव यह कहा जा सकता है कि दार्शनिक, वैज्ञानिक आदि अन्य दृष्टिकोणों की तरह ऐतिहासिक दृष्टिकोण की अपनी निजी विशेषता है। वह एक विचारशैली है जो प्रारंभिक पुरातन काल से और विशेषत: 17वीं सदी से सभ्य संसार में व्याप्त हो गई। 19वीं सदी से प्राय: प्रत्येक विषय के अध्ययन के लिए उसके विकास का ऐतिहासिक ज्ञान आवश्यक समझा जाता है। इतिहास के अध्ययन से मानव समाज के विविध क्षेत्रों का जो व्यावहारिक ज्ञान प्राप्त होता है उससे मनुष्य की परिस्थितियों को आँकने, व्यक्तियों के भावों और विचारों तथा जनसमूह की प्रवृत्तियों आदि को समझने के लिए बड़ी सुविधा और अच्छी खासी कसौटी मिल जाती है।
इतिहास प्राय: नगरों, प्रांतों तथा विशेष देशों के या युगों के लिखे जाते हैं। अब इस ओर चेष्ठा और प्रयत्न होने लगे हैं कि यदि संभव हो तो सभ्य संसार ही नहीं, वरन् मनुष्य मात्र के सामूहिक विकास या विनाश का अध्ययन भूगोल के समान किया जाए। इस ध्येय की सिद्ध यद्यपि असंभव नहीं, तथापि बड़ी दुस्तर है। इसके प्राथमिक मानचित्र से यह अनुमान होता है कि विश्व के संतोषजनक इतिहास के लिए बहुत लंबे समय, प्रयास और संगठन की आवश्यकता है। कुछ विद्वानों का मत है कि यदि विश्वइतिहास की तथा मानुषिक प्रवृत्तियों के अध्ययन से कुछ सर्वव्यापी सिद्धांत निकालने की चेष्टा की गई तो इतिहास समाजशास्त्र में बदलकर अपनी वैयक्तिक विशेषता खो बैठेगा। यह भय इतना चिंताजनक नहीं है, क्योंकि समाजशास्त्र के लिए इतिहास की उतनी ही आवश्यकता है जितनी इतिहास को समाजशासत्र की। वस्तुत: इतिहास पर ही समाजशास्त्र की रचना संभव है।
सैन्य इतिहास
सैन्य इतिहास युद्ध, रणनीतियों, युद्ध, हथियार और युद्ध के मनोविज्ञान से संबंधित है। 1970 के दशक के बाद से "नए सैन्य इतिहास" जो जनशक्ति से अधिक सैनिकों के साथ, एवं रणनीति से अधिक मनोविज्ञान के साथ और समाज और संस्कृति पर युद्ध के व्यापक प्रभाव से संबंधित है।
धर्म का इतिहास
धर्म का इतिहास सदियों से धर्मनिरपेक्ष और धार्मिक इतिहासकारों दोनों के लिए एक मुख्य विषय रहा है, और सेमिनार और अकादमी में पढ़ाया जा रहा है। अग्रणी पत्रिकाओं में चर्च इतिहास, कैथोलिक हिस्टोरिकल रिव्यू, और धर्म का इतिहास शामिल है। विषय व्यापक रूप से राजनीतिक और सांस्कृतिक और कलात्मक आयामों से लेकर धर्मशास्त्र और मरणोत्तर गित तक फैला हुआ है। यह विषय दुनिया के सभी क्षेत्रों और जगहों में धर्मों का अध्ययन करता है जहां मनुष्य रहते हैं।
सांस्कृतिक इतिहास
1980 और 1990 के दशक में सांस्कृतिक इतिहास ने सामाजिक इतिहास कि जगह ले ली। यह आम तौर पर नृविज्ञान और इतिहास के दृष्टिकोण को भाषा, लोकप्रिय सांस्कृतिक परंपराओं और ऐतिहासिक अनुभवों की सांस्कृतिक व्याख्याओं को देखने के लिए जोड़ती है। यह पिछले ज्ञान, रीति-रिवाजों और लोगों के समूह के कला के अभिलेखों और वर्णनात्मक विवरणों की जांच करता है। लोगों ने कैसे अतीत की अपनी स्मृति का निर्माण किया है, यह एक प्रमुख विषय है। सांस्कृतिक इतिहास में समाज में कला का अध्ययन भी शामिल है, साथ ही छवियों और मानव दृश्य उत्पादन (प्रतिरूप) का अध्ययन भी है।
राजनयिक इतिहास
राजनयिक इतिहास राष्ट्रों के बीच संबंधों पर केंद्रित है, मुख्यतः कूटनीति और युद्ध के कारणों के बारे में। हाल ही में यह शांति और मानव अधिकारों के कारणों को देखता है। यह आम तौर पर विदेशी कार्यालय के दृष्टिकोण और लंबी अवधि के रणनीतिक मूल्यों को प्रस्तुत करता है, जैसा कि निरंतरता और इतिहास में परिवर्तन की प्रेरणा शक्ति है। इस प्रकार के राजनीतिक इतिहास समय के साथ देशों या राज्य सीमाओं के बीच अंतर्राष्ट्रीय संबंधों के संचालन का अध्ययन है। इतिहासकार म्यूरीयल चेम्बरलेन ने लिखा है कि प्रथम विश्व युद्ध के बाद, "राजनयिक इतिहास ने ऐतिहासिक जांच के प्रमुख के रूप में संवैधानिक इतिहास का स्थान ले लिया, जोकि कभी सबसे ऐतिहासिक, सबसे सटीक और ऐतिहासिक अध्ययनों में सबसे परिष्कृत था"। उन्होंने कहा कि 1945 के बाद, प्रवृत्ति उलट गई है, अब सामाजिक इतिहास ने इसकी जगह ले ली है।
आर्थिक इतिहास
यद्यपि 19वीं सदी के उत्तरार्ध से ही आर्थिक इतिहास अच्छी तरह से स्थापित है, हाल के वर्षों में शैक्षिक अध्ययन पारंपरिक इतिहास विभागों से स्थानांतरित हो कर अधिक से अधिक अर्थशास्त्र विभागों की तरफ चला गया है। व्यावसायिक इतिहास व्यक्तिगत व्यापार संगठनों, व्यावसायिक तरीकों, सरकारी विनियमन, श्रमिक संबंधों और समाज पर प्रभाव के इतिहास से संबंधित है। इसमें व्यक्तिगत कंपनियों, अधिकारियों और उद्यमियों की जीवनी भी शामिल है यह आर्थिक इतिहास से संबंधित है; व्यावसायिक इतिहास को अक्सर बिजनेस स्कूलों में पढ़ाया जाता है
विश्व इतिहास
विश्व इतिहास पिछले 3000 वर्षों के दौरान प्रमुख सभ्यताओं का अध्ययन है। विश्व इतिहास मुख्य रूप से एक अनुसंधान क्षेत्र की बजाय एक शिक्षण क्षेत्र है। इसे 1980 के बाद संयुक्त राज्य अमेरिका, जापान और अन्य देशों में लोकप्रियता हासिल हुई थी, जिससे कि छात्रों को बढ़ते हुए वैश्वीकरण के परिवेश में दुनिया के लिए व्यापक ज्ञान की आवश्यकता होगी।
इतिहासकार
इतिहासकार पिछली घटनाओं की जानकारी एकत्र करते हैं, इकट्ठा करते हैं, व्यवस्थित करते हैं और प्रस्तुत करते हैं। वे इस जानकारी को पुरातात्विक साक्ष्य के माध्यम से खोजते हैं, जो भूतकाल में प्राचीन स्रोतों जैसे पाण्डुलिपि, शिलालेख आदि से लिये गये और लिखे गए होते हैं। जैसे जगह के नाम, उनकी विचारधारा आवास, व्यवस्था, सामाजिक संस्था, सामाजिक उत्थान और भाषा आदि।
छद्मइतिहास
छद्मइतिहास उन लेखों/रचनाओं के लिये प्रयुक्त किया जाता है जिनकी सामग्री की प्रकृति 'इतिहास जैसी' होती है किन्तु वे इतिहास-लेखन की मानक विधियों से मेल नहीं खाती। इसलिये उनके द्वारा दिये गये निष्कर्ष भ्रामक एवं अविश्वसनीय बन जाते हैं। प्राय: राष्ट्रीय, राजनैतिक, सैनिक, एवं धार्मिक विषयों के सम्बन्ध में नये एवं विवादित और काल्पनिक तथ्यों पर आधारित इतिहास को छद्मइतिहास की श्रेणी में रखा जाता है।
प्रागैतिहास
मानव सभ्यता का इतिहास वस्तुत: मानव के विकास का इतिहास है, पर यह प्रश्न सदा विवादग्रस्त रहा है कि आदि मनव और उसकी सभ्यता का विकास कब और कहाँ हुआ। इतिहास के इसी अध्ययन को प्रागैतिहास कहते हैं। यानि इतिहास से पूर्व का इतिहास। प्रागैतिहासिक काल की मानव सभ्यता को ४ भागों में बाँटा गया है।
प्राचीनतम सभ्यताएँ
असभ्यता से अर्धसभ्यता, तथा अर्धसभ्यता से सभ्यता के प्रथम सोपान तक हज़ारों सालों की दूरी तय की गई होगी। लेकिन विश्व में किस समय किस तरह से ये सभ्यताएँ विकसित हुईं इसकी कोई जानकारी आज नहीं मिलती है। हाँ इतना अवश्य मालूम हो सका है कि प्राचीन विश्व की सभी सभ्यताएँ नदियों की घाटियों में ही उदित हुईं और फली फूलीं। दजला-फ़रात की घाटी में सुमेर सभ्यता, बाबिली सभ्यता, तथा असीरियन सभ्यता, नील की घाटी में प्राचीन मिस्र की सभ्यता तथा सिंधु की घाटी में सिंधु घाटी सभ्यता का विकास हुआ।
२०१८ इंडियन प्रीमियर लीग
२०१८ इंडियन प्रीमियर लीग जिन्हें आईपीएल ११ के रूप में भी जाना जाता है यह आईपीएल का ११वां संस्करण है जिसे २००८ में भारतीय क्रिकेट कंट्रोल बोर्ड द्वारा स्थापित किया गया था और यह एक ट्वेन्टी-ट्वेन्टी लीग है। यह सीजन ७ अप्रैल से २७ मई तक आयोजित किया गया, इस सीजन में २०१३ आईपीएल में सट्टेबाजी के मामले में उनके संबंधित मामले में २०१६ और २०१७ के लिए चेन्नई सुपर किंग्स और राजस्थान रॉयल्स को निलंबित कर दिया गया था और अब इस सीजन में वापसी की। संस्करण का पहला मुकाबला मुंबई के वानखेड़े स्टेडियम पर चेन्नई सुपर किंग्स और मुंबई इंडियंस के बीच ०७ अप्रैल को खेला गया। फाइनल में चेन्नई सुपर किंग्स ने सनराइजर्स हैदराबाद को ८ विकेट से हराय। इस संस्करण में केन विलियमसन ने सबसे ज्यादा रन बनाये एवं एंड्रयू टाय ने सबसे अधिक विकेट लिए। सुनील नारायण को मैन ऑफ़ द टूर्नामेंट एवं ऋषभ पंत को एमर्जिंग प्लेयर ऑफ़ द टूर्नामेंट के ख़िताब से नवाज़ा गया।
नीलामी
इस आईपीएल की नीलामी २७ और २८ जनवरी को बैंगलोर में आयोजित किया गया था जिसमें कुल १६९ खिलाड़ियों को बोली द्वारा खरीदा गया, इसमें ११३ भारतीय खिलाड़ी बिके तो ५६ ओवरसीज अर्थात विदेशी खिलाड़ियों को बोली द्वारा फ्रेंचाइजों ने खरीदा हैं। आईपीएल की इस नीलामी में इंग्लैंड के बेन स्टोक्स सबसे ज्यादा १२ करोड़ ५० लाख में राजस्थान रॉयल्स द्वारा खरीदे गए हैं।
उद्घाटन समारोह
इस इंडियन प्रीमियर लीग का उद्घाटन समारोह मुंबई के वानखेड़े स्टेडियम पर ७ अप्रैल २०१८ को आयोजित किया गया था जिसमें बॉलीवुड के कई कलाकारों ने अपनी प्रस्तुती दी जिसमें वरुण धवन, प्रभु देवा, जैकलिन फर्नांडीस, तमन्ना भाटिया, मिका सिंह और ऋतिक रोशन शामिल रहे।
सबसे ज्यादा रन
अंतिम अद्यतन:26 मई 2018
सबसे ज्यादा विकेट
अंतिम अद्यतन:26 मई 2018
नेटवर्क हब
हब भी अक्सर एक BNC और/या AUI कनेक्टर के साथ 10BASE2 या 10BASE5 नेटवर्क क्षेत्रों से सम्बन्ध बनाने के लिए प्रयुक्त होते हैं। कम कीमत पर उपलब्धता के कारण नेटवर्क स्विचों ने काफी हद तक हब को अप्रचलित कर दिया है लेकिन वे अभी भी पुरानी मशीनों और अति विशिष्ट एप्लीकेशन में देखे जाते हैं।
तकनीकी जानकारी
नेटवर्क हब एक सरल प्रसारण उपकरण है। हब अपनी ओर आने वाले किसी यातायात का प्रबंधन नहीं करते और किसी भी पोर्ट से आने वाला पैकेट अन्य सभी पोर्ट पर प्रसारित हो जाता है। चूंकि हर पैकेट अन्य सभी पोर्ट के माध्यम से बाहर भेजा जा रहा है, नतीजतन पैकेट्स में टकराव होता है जिससे यातायात के निर्बाध प्रवाह में बाधा उत्पन्न होती है।
हब OSI मॉडल में लेयर 1 उपकरणों के रूप में वर्गीकृत हैं। फिज़िकल परत में, हब परिष्कृत नेटवर्किंग के रास्ते में कुछ सहायता कर सकते हैं। हब अपने से गुजरने वाले किसी भी डाटा को नहीं पढ़ते और उन्हें उनके स्रोत या गंतव्य के बारे में पता नहीं होता है। मूलतः, एक हब केवल आने वाले पैकेट्स प्राप्त करता है, शायद बिजली के संकेत बढ़ाता है और नेटवर्क के सभी उपकरणों पर इन पैकेट्स का प्रसारण करता है - जिसमें वह उपकरण भी शामिल है जिसके द्वारा मूल रूप से पैकेट भेजा गया था।
तकनीकी रूप से तीन विभिन्न प्रकार के हब अस्तित्व में हैं:
1. निष्क्रिय (एक हब जिसे एक बाहरी शक्ति के स्रोत की आवश्यकता नहीं है, क्योंकि यह संकेत का पुनर्निर्माण नहीं करता और इसलिए अधिकतम केबल लंबाई के संबंध में केबल के भाग के रूप में माना जाता है।)
2. सक्रिय (एक हब जो संकेत का पुनर्निर्माण करता है और इसलिए इसे एक बाहरी बिजली आपूर्ति की जरूरत है).
3. बुद्धिमान (एक हब जो त्रुटि का पता लगाता है (उदाहरण के लिए अत्याधिक टकराव) और वह सब भी करता है जो कि एक सक्रिय हब करता है).
निष्क्रिय हब आने वाले पैकेट के बिजली के संकेत को नेटवर्क पर बाहर प्रसारित करने से पहले नहीं बढ़ाते. दूसरी तरफ सक्रिय केन्द्र, इस बढ़ाव की प्रक्रिया करते हैं, जैसे कि विभिन्न प्रकार के समर्पित नेटवर्क उपकरण करते हैं जिन्हें रिपीटर कहा जाता है। एक और, जो आम तौर पर प्रचलित नहीं है, कन्संट्रेटर को एक निष्क्रिय हब और मल्टीपोर्ट रिपीटर को एक सक्रिय हब के रूप में जाना जाता है।
बुद्धिमान हब एक सक्रिय हब के लिए अतिरिक्त सुविधाएँ जोड़ते हैं जो कि कारोबार के लिए विशेष महत्व रखतीं हैं। एक बुद्धिमान हब आमतौर पर स्टैक (एक के ऊपर एक रखना) किया जा सकता है (इस तरह से बनाया गया है कि स्थान बचाने के लिए कई इकाइयों को दूसरे के ऊपर रखा जा सकता है). यह आम तौर पर आसान नेटवर्क प्रबंधन प्रोटोकॉल (SNMP) और आभासी लैन (VLAN) के माध्यम से रिमोट प्रबंधन क्षमताओं का समर्थन भी करता है।
उपयोग
ऐतिहासिक रूप से स्विचों को खरीदने के बजाए हब खरीदने का मुख्य कारण उनकी कीमत थी। मोटे तौर पर स्विचों के मूल्य में कटौती से इस समस्या को समाप्त कर दिया गया है, लेकिन विशेष परिस्थितियों में हब अभी भी उपयोगी हो सकते हैं:
मुज़ार्त नदी
मुज़ार्त नदी (उईग़ुर:, मुज़ार्त दरियासी; अंग्रेज़ी: Muzart River ; चीनी: 木扎尔特河 ), जिसे कभी-कभी मुज़ात नदी भी कहते हैं, जनवादी गणतंत्र चीन द्वारा नियंत्रित शिंजियांग प्रान्त के आक़्सू विभाग में बहने वाली एक नदी का नाम है। यह तारिम नदी की एक उपनदी है और उसमें बाई तरफ़ से विलय होती है। २०वीं सदी की शुरुआत के कुछ स्रोतों में इसका नाम शाह यार दरिया भी मिलता है।
स्रोत व मार्ग
मुज़ार्त नदी तियान शान की पर्वतीय शृंखला में ख़ान तेन्ग्री पहाड़ के पास स्थित मुज़ार्त हिमानी (ग्लेशियर) से शुरु होती है। फिर यह बाईचेंग ज़िले में तियान शान और चुएलेताग़ पर्वतों के बीच की वादी में पूर्व-दक्षिणपूर्व दिशा में निकलती है। बाईचेंग ज़िले के लोग ज़्यादातर इसी नदी की सिन्चाई पर निर्भर करते हैं। यह प्राचीन कूचा शहर के पास से निकलती है जहाँ यह चुएलेताग़ पर्वतों में एक तंग घाटी बनाती है। वादी की उत्तरी चट्टानों में २३० से अधिक गुफ़ाएँ कटी हुई हैं जो किज़िल गुफा परिसर है और प्राचीनकाल के तुषारी लोगों से सम्बन्धित पुरातत्व के नज़रिये से बहुत महत्व रखती हैं।
किज़िल गुफाओं से आगे इस नदी को बाँधकर एक ५०,००० वर्ग मीटर के सतही क्षेत्रफल का बड़ा सरोवर बना दिया गया है। कूचा, तोक्सू और शायार ज़िलों को यहाँ से सिन्चाई का पानी भेजा जाता है। हालांकि मुज़ार्त नदी पहले तारिम नदी में जाकर विलय हुआ करती थी अब यह उस बड़ी नदी तक केवल गर्मियों और बसंत में ही पहुँच पाती है।
लिस्ता, चम्पावत तहसील
लिस्ता, चम्पावत तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
कालिंजर दुर्ग
कालिंजर दुर्ग, भारतीय राज्य उत्तर प्रदेश के बांदा जिले में स्थित एक दुर्ग है। बुन्देलखण्ड क्षेत्र में विंध्य पर्वत पर स्थित यह दुर्ग विश्व धरोहर स्थल खजुराहो से ९७.७(97.7) कि॰मी॰ दूर है। इसे भारत के सबसे विशाल और अपराजेय दुर्गों में गिना जाता रहा है। इस दुर्ग में कई प्राचीन मन्दिर हैं। इनमें कई मन्दिर तीसरी से पाँचवीं सदी गुप्तकाल के हैं। यहाँ के शिव मन्दिर के बारे में मान्यता है कि सागर-मन्थन से निकले कालकूट विष को पीने के बाद भगवान शिव ने यहीं तपस्या कर उसकी ज्वाला शान्त की थी। कार्तिक पूर्णिमा के अवसर पर लगने वाला कार्तिक मेला यहाँ का प्रसिद्ध सांस्कृतिक उत्सव है।
प्राचीन काल में यह दुर्ग जेजाकभुक्ति (जयशक्ति चन्देल) साम्राज्य के अधीन था। बाद में यह १०(10)वीं शताब्दी तक चन्देल राजपूतों के अधीन और फिर रीवा के सोलंकियों के अधीन रहा। इन राजाओं के शासनकाल में कालिंजर पर महमूद गजनवी, कुतुबुद्दीन ऐबक, शेर शाह सूरी और हुमांयू आदि ने आक्रमण किए लेकिन इस पर विजय पाने में असफल रहे। कालिंजर विजय अभियान में ही तोप के गोला लगने से शेरशाह की मृत्यु हो गई थी। मुगल शासनकाल में बादशाह अकबर ने इस पर अधिकार किया। इसके बाद जब छत्रसाल बुन्देला ने मुगलों से बुन्देलखण्ड को आजाद कराया तब से यह किला बुन्देलों के अधीन आ गया व छत्रसाल बुन्देला ने अधिकार कर लिया। बाद में यह अंग्रेज़़ों के नियंत्रण में आ गया। भारत के स्वतंत्रता के पश्चात इसकी पहचान एक महत्त्वपूर्ण ऐतिहासिक धरोहर के रूप में की गयी है। वर्तमान में यह दुर्ग भारतीय पुरातत्त्व सर्वेक्षण विभाग के अधिकार एवं अनुरक्षण में है। यह बहुत ही बेहतरीन तरीके से निर्मित किला है। हालाँकि इसने सिर्फ अपने आस-पास के इलाकों में ही अच्छी छाप छोड़ी है।
भौगोलिक स्थिति
कालिंजर दुर्ग की भूमितल से ऊँचाई लगभग ६० मी॰ है। यह विंध्याचल पर्वतमाला के अन्य पर्वत जैसे मईफ़ा पर्वत, फ़तेहगंज पर्वत, पाथर कछार पर्वत, रसिन पर्वत, बृहस्पति कुण्ड पर्वत, आदि के बीच बना हुआ है। ये पर्वत बड़ी चट्टानों से युक्त हैं।
यहाँ ग्रीष्म काल में भयंकर गर्मी पड़ती है और लू चलती है। शीतकाल में सुबह सूर्योदय के २-३ घंटे एवं सांय सूर्यास्त के बाद से अधिक सर्दी होती है। दिसंबर और जनवरी के महीने में यहाँ सर्वाधिक ठंड रहती है। अगस्त और सितंबर का महीना वर्षा ऋतु का होता है। यहाँ मानसून से अच्छी वर्षा होती है।
यहाँ की मुख्य नदी बागै है, जो वर्षाकाल में उफनती हुई बहती है। यह पर्वत से लगभग १ मील की दूरी पर स्थित है। यह पन्ना जिले में कौहारी के निकट बृहस्पति कुण्ड से निकलती है और दक्षिण-पश्चिम दिशा से उत्तर-पूर्व की ओर बहते हुए कमासिन में यमुना नदी में मिल जाती है। इसमें मिलने वाली एक अन्य छोटी नदी बाणगंगा है।
इतिहास
कालिंजर शब्द (कालंजर) का उल्लेख तो प्राचीन पौराणिक ग्रंथों में मिल जाता है किंतु इस दुर्ग का सही-सही उद्गम स्रोत अभी अज्ञात ही है। जनश्रुतियों के अनुसार इसकी स्थापना चन्देल वंश के संस्थापक चन्द्र वर्मा ने की थी, हालाँकि कुछ इतिहासकारों का मानना है कि इसका निर्माण केदारवर्मन द्बारा द्वितीय-चतुर्थ शताब्दी में करवाया गया था। यह भी माना जाता है कि इसके कुछ द्वारों का निर्माण औरंगज़ेब ने करवाया था। १६वीं शताब्दी के फारसी इतिहासकार फ़िरिश्ता के अनुसार, कालिंजर नामक शहर की स्थापना केदार नामक एक राजा ने ७वीं शताब्दी में की थी लेकिन यह दुर्ग चन्देल शासन से प्रकाश में आया। चन्देल-काल की कथाओं के अनुसार दुर्ग का निर्माण एक चन्देल राजा ने करवाया था।
चन्देल शासकों द्वारा कालिंजराधिपति ("कालिंजर के अधिपति") की उपाधि का प्रयोग उनके द्वारा इस दुर्ग को दिये गए महत्त्व को दर्शाता है।
चित्तौड़गढ़ की घेराबंदी
चित्तौड़गढ़ की घेराबंदी निम्नलिखित में से एक हो सकती है:
कालिंजर दुर्ग
इतिहास
इस दुर्ग की ऐतिहासिक पृष्ठभूमि ढेरों युद्धों एवं आक्रमणों से भरी पड़ी है। विभिन्न राजवंशों के हिन्दू राजाओं तथा मुस्लिम शासकों द्वारा इस दुर्ग पर वर्चस्व प्राप्त करने हेतु बड़े-बड़े आक्रमण हुए हैं, एवं इसी कारण से यह दुर्ग एक शासक से दूसरे के हाथों में चलता चला गया। किन्तु केवल चन्देल शासकों के अलावा, कोई भी राजा इस पर लम्बा शासन नहीं कर पाया।
प्राचीन भारत में कालिंजर का उल्लेख बौद्ध साहित्य में भी बुद्ध के यात्रा वृतांतों में मिलता है। गौतम बुद्ध (५६३-४८० ई॰पू॰) के समय यहाँ चेदि वंश का शासन था। इसके बाद यह मौर्य साम्राज्य के अधिकार में आ गया व विंध्य-आटवीं नाम से विख्यात हुआ।
तत्पश्चात यहाँ शुंग वंश तथा कुछ वर्ष पाण्डुवंशियों का शासन रहा। समुद्रगुप्त की प्रयाग प्रशस्ति में इस क्षेत्र का विन्ध्य आटवीं नाम से उल्लेख है। इसके बाद यह वर्धन साम्राज्य के अन्तर्गत भी रहा। गुर्जर प्रतिहारों के शासन में यह उनके अधिकार में आया तथा नागभट्ट द्वितीय के समय तक रहा। चन्देल शासक उन्हीं के माण्डलिक राजा हुआ करते थे। उस समय के लगभग हरेक ग्रन्थ या अभिलेखों में कालिंजर का उल्लेख मिलता है।
२४९ ई॰ में यहाँ हैहय वंशी कृष्णराज का शासन था। चौथी सदी में यहाँ नागों का शासन स्थापित हुआ, जिन्होंने नीलकंठ महादेव का मन्दिर बनवाया। इसके बाद यहाँ गुप्त वंश का राज स्थापित हुआ।
इसके बाद यह जेजाकभुक्ति (जयशक्ति चन्देल) साम्राज्य के अधीन था। ९वीं से १५वीं शताब्दी तक यहाँ चन्देल शासकों का शासन था। चन्देल राजाओं के शासनकाल में कालिंजर पर महमूद गजनवी, कुतुबुद्दीन ऐबक, शेर शाह सूरी और हुमांयू ने आक्रमण किए लेकिन वे इस दुर्ग को जीतने में असफल रहे।
१०२३ में महमूद गज़नवी ने कालिंजर पर आक्रमण किया और यहाँ की सम्पत्ति लूट कर ले गया, किन्तु किले पर उसका अधिकार नहीं हो पाया था।
मुगल आक्रांता बाबर इतिहास में एकमात्र ऐसा सेनाधिपति रहा, जिसने १५२६ में राजा हसन खां मेवातपति से वापस जाते हुए दुर्ग पर आधिपत्य प्राप्त किया किन्तु वह भी उसे रख नहीं पाया। शेरशाह सूरी महान योद्धा था, किन्तु इस दुर्ग का अधिकार वह भी प्राप्त नहीं कर पाया। इसी दुर्ग के अधिकार हेतु चन्देलों से युद्ध करते हुए २२ मई १५४५ में उसकी उक्का नामक आग्नेयास्त्र (तोप) से निकले गोले के दुर्ग की दीवार से टकराकर वापस सूरी पर गिरकर फटने से उसकी मृत्यु हुई थी। १५६९ में अकबर ने यह दुर्ग जीता और बीरबल को उपहारस्वरूप प्रदान किया। बाबर एवं अकबर, आदि के द्वारा इस दुर्ग पर अधिकार करने के लिए किये गए प्रयत्नों के विवरण बाबरनामा, आइने अकबरी, आदि ग्रन्थों में मिलते हैं। बीरबल के बाद इस दुर्ग पर बुंदेल राजा छत्रसाल का अधिकार हो गया।
इसके उपरांत पन्ना के शासक हरदेव शाह ने इस पर अधिकार कर लिया। १८१२ ई॰ में यह दुर्ग अंग्रेज़ों के नियंत्रण में आ गया। ब्रितानी नौकरशाहों ने इस दुर्ग के कई भागों को नष्ट-भ्रष्ट कर दिया। दुर्ग को पहुँचाये गए नुकसान के चिह्न अभी भी इसकी दीवारों एवं अन्दर के खुले प्रांगण में देखे जा सकते हैं। १८५७ के प्रथम भारतीय स्वतंत्रता संग्राम के समय इस पर एक ब्रितानी टुकड़ी का अधिकार था। भारत की स्वतंत्रता प्राप्ति के साथ ही यह दुर्ग भारत सरकार के नियंत्रण में आ गया।
पौराणिक-साहित्यिक सन्दर्भ
हिन्दू महाकाव्यों और पौराणिक ग्रन्थों के अनुसार यह स्थान सतयुग में कीर्तिनगर, त्रेतायुग में मध्यगढ़, द्वापर युग में सिंहलगढ़ और कलियुग में कालिंजर के नाम से विख्यात रहा है। सतयुग में कालिंजर चेदि नरेश राजा उपरिचरि बसु के अधीन रहा व इसकी राजधानी सूक्तिमति नगरी थी। त्रेता युग में यह कौशल राज्य के अन्तर्गत्त आ गया। वाल्मीकि रामायण के अनुसार तब कोसल नरेश राम ने इसे किन्ही कारणों से भरवंशीय ब्राह्मणों को दे दिया था। द्वापर युग में यह पुनः चेदि वंश के अधीन आ गया एवं तब इसका राजा शिशुपाल था। उसके बाद यह मध्य भारत के राजा विराट के अधीन आया। कलियुग में कालिंजर के किले पर सर्वप्रथम उल्लिखित नाम दुष्यंत- शकुंतला के पुत्र भरत का है। इतिहासकार कर्नल टॉड के अनुसार उसने चार किले बनवाए थे जिसमें कालिंजर का सर्वाधिक महत्त्व है।